અમદાવાદ: ગાંધીનગરની માઉન્ટ કાર્મેલ સ્કૂલના શિક્ષકે ધોરણ 5ના બાળકોની કલાઈમાંથી જબરદસ્તી રાખડી કઢાવી હોવાની લેખિત ફરિયાદ વાલીઓના એક અસોસિએશને શિક્ષણમંત્રી ભૂપેંદ્રસિંહ ચુડાસમાને કરી છે. ગાંધીનગર વાલી મંડળના પ્રકાશ પી.એ સહી કરેલી લેખિત ફરિયાદમાં લખવામાં આવ્યું છે કે, “ધોરણ 5ના વર્ગમાં ભણાવતી અદિતિ નામની શિક્ષિકાએ કેટલાક બાળકોના હાથમાં બાંધેલી રાખડી કાપી નાખી છે. વિદ્યાર્થીઓએ વિનંતી અને વિરોધ કર્યો હોવા છતાં બળજબરીપૂર્વક રાખડી કાઢી નાખવામાં આવી.”